09 
Rimaszombat bogár-faunája. 163 
Kishont vármegye természeti viszonyai" eczímű dolgozatában 
tette közzé, a mely a , Magyarország  vármegyéi és városai" 
monographikus munka Gömör-Kishont vármegye kötetében jelent 
meg. Ezen dolgozatban azonban ínkább csak az egész megye 
faunájának nagy vonásokkal rajzolt képét találjuk, Rimaszombat 
környékére vonatkozó adatot azonban nem lelünk. Ugyancsak Ő 
állította össze a rimaszombati egyesült protestáns főgymnasium 
bogárgyüjteményét is, a melynek. adatai jórészt egyezvén a 
saját gyüjtésem adataival, azoknak közlését mellőzhetem. 
A másik irodalmi munka, a melyben Rimaszombat fauná- 
jára találunk adatot, Kuthy Dezső faunakatalogusa, ebben 
azonban Rimaszombatot csak kétszer találjuk megemlítve. 
Az alább nyujtott faunaképet tehát azon gyüjtéseim alap- 
ján állítottam össze, a melyeket Rimaszombatban 1903—1905-ie 
jórészt magam végeztem. 
Mint jelen felsorolásomból látjuk, Rimaszombat bogár-fau- 
nája nem éppen szegényes, bár túlságosan gazdagnak sem 
mondható. Három évi gyüjtésem alatt nem sikerült a tudo- 
mányra különösebb értékkel bíró fajt gyüjtenem, mindössze a 
Hylurgus ligniperda Fabr. nevű faj, melyet  Rimaszombatoii 
kívül még Pápán gyüjtöttek, továbbá három Coccinellida fajvál- 
tozat olyan, a melyet a Kuthy Dezső faunakatalógusában 
még nem találunk feltüntetve. 
Minden esetre huzamosabb időn keresztül folytatott beha- 
tóbb gyüjtés még sok érdekes dolgot tudna ezen vidékről 
kimutatni. 
Jelen összeállításom alapján Rimaszombat környékéről 60 
családba és 378 nembe tartozó 660 faj és 44 fajváltozat boga- 
rat ismerünk. 
Mielőtt a fajok részletes felsorolását megkezdeném, nem 
mulaszthatom el, hogy mélyen tisztelt mesteremnek, Csiki 
Ernő úrnak leghálásabb köszönetemet ki ne fejezzem azon 
lekötelező szívességeért, a melylyel adataimat felülvizsgálni, 
illetve az előttem kétes fajokat meghatározni kegyes volt. 
Azonkívül hálás köszönetem illeti meg Szabó József 
kedves barátomat, — gyüjtéseimben társamat — is, a ki baráti 
szívességével és buzgalmával azon volt, hogy ezen  faunakép 
minél teljesebb legyen. 
